Държавен вестник, бр. 66, 2009 г., стр. 99

БРОЙ  66 	
Д Ъ Р Ж А В Е Н  В Е С Т Н И К 	
СТР.  99  
Чл. 104. Най-късно на следващия ден след 
предаване на решеното дело в деловодството 
службата изготвя и изпраща обявления на 
страните, за което прави отбелязване върху 
решението. 
Чл. 105. Служба „Съдебно деловодство“ сле­
ди за своевременното връчване на книжата по 
делата и изтичане на сроковете за обжалване.
Чл.  106. Служба „Съдебно деловодство“ 
ежемесечно извършва проверка на делата, 
които не са насрочени, и докладва резултата 
на административния ръководител на съда.
Чл. 107. В период, определен със заповед на 
административния ръководител на съда, но не 
по-дълъг от 6 месеца, съдебният администратор 
или административният секретар организира 
извършването на инвентаризация за налич­
ността на делата в съдебното деловодство и 
незабавно докладва за резултатите от нея на 
административния ръководител.
Чл. 108. (1) Ако някое дело бъде изгубено 
или унищожено преди изтичане на срока за 
пазенето му, по нареждане на административ­
ния ръководител на съда то се възстановява. 
За целта се съставя акт от съдебния админи­
стратор или административния секретар и се 
използват всички книжа, отнасящи се до делото, 
които се намират в съда, в други учреждения 
и у страните.
(2) Когато делото е изгубено или унищожено 
в първата инстанция, преди да е издадено ре­
шение по него, разпитаните свидетели и вещи 
лица могат да бъдат разпитани наново, ако 
не е възможно да се възстановят съответните 
протоколи.
(3) След като се приключи събирането на 
материалите и се съставят проектите за възста­
новяваните книжа, съдът в открито заседание 
с призоваване на страните се произнася по 
възстановяването с определение, което подлежи 
на обжалване по общия ред.
(4) Когато е изгубено или унищожено 
дело, което е било приложено към друго дело, 
приложеното дело се възстановява от съда, в 
който е било образувано. Възстановяването се 
извършва след изпращане на препис от акта, 
съставен от съответния друг съд, установяващ 
изгубването или унищожаването.
(5) По реда на предходните алинеи се въз­
становяват и изгубени или унищожени съдебни 
актове и съдебни книжа.
(6) Когато несвършено наказателно дело 
от общ характер не може да се възстанови, 
съдът с определение предлага на органите на 
предварителното производство да проведат 
ново разследване.
(7) Когато делото не е възстановено поради 
това, че събраните материали са недостатъчни, 
и бъде заведено отново, не се събират повторно 
държавни такси.
Раздел II
Производство по дела за обжалвани актове
Чл.  109. Получените в служба „Съдебно 
деловодство“ жалби и протести се докладват 
незабавно заедно с делото на съдията доклад­
чик, който най-късно на следващия ден дава 
своите разпореждания по хода им.
Чл. 110. Протестът и жалбата се изпращат 
на по-горния съд по разпореждане на съдията 
докладчик заедно с делото или обжалвания акт 
най-късно три дни след постъпване на възра­
жението от ответната страна или от изтичане 
на срока за възражение.
Чл.  111. Служба „Съдебно деловодство“ 
изготвя и отразява в описната книга писмата, 
с които делата се изпращат на по-горния съд 
или се връщат на първоинстанционния съд.
Чл. 112. (1) Разгледаните от по-горната ин­
станция дела се връщат в окръжния (районния) 
съд в седемдневен срок от влизане в сила на 
съдебния акт заедно с делото на апелативния 
(окръжния) или административния съд.
(2) Ако осъденият е задържан под стража, 
делото се връща на окръжния (районния) съд, 
чиято присъда е обжалвана или протестирана, 
в тридневен срок от влизане в сила на съдеб­
ния акт.
(3) По-горната съдебна инстанция веднага 
писмено разпорежда на началника на затвора 
да бъдат освободени задържани подсъдими, 
които са били оправдани, осъдени условно 
или изтърпели наложеното им наказание, ако 
не се задържат на друго основание. Когато 
задържаният присъства в съдебната зала, той 
незабавно се освобождава, ако няма друго осно­
вание за задържането му, като съдът уведомява 
началника на затвора за освобождаването чрез 
конвоиращите служители.
Раздел III
Производство по дела за влезли в сила актове
Чл.  113. Препис от присъдата, с която 
подсъдимият е оправдан или освободен от на­
казателна отговорност или от изтърпяване на 
наказанието, както и препис от определението 
за прекратяване на наказателното производство 
се изпращат в седемдневен срок от влизането 
им в сила на съответните органи за връщане на 
иззети документи, ценности и други предмети, 
както и за снемане на полицейска регистрация. 
При отмяна на мярка за обезпечаване препис 
от присъдата или определението се изпраща в 
седемдневен срок на съответните органи.
Чл. 114. Съответният деловодител изпраща 
препис от присъдата или споразумението, с 
които подсъдимият е осъден да изтърпи съот­
ветно наказание (без глоба и конфискация), на 
прокурора за изпълнение най-късно в седем­
дневен срок от влизането им в сила.